OpenLLM-France/wikimedia huggingface dataset:
# Sālote Tupou III.a

Sālote Tupou III.a, jaiotzez Sālote Mafile‘o Pilolevu, (Nuku'alofa, Tonga, 1900eko martxoaren 13a – Auckland, Zeelanda Berria, 1965eko abenduaren 16a) Tongako erregina izan zen. Ia 48 urtez egon zen erregina, Tongako beste edozein monarka baino gehiago. Altueragatik ezaguna zen: 1.91 metro neurtzen zuen.

## Bizitza

Sālote (Karlota) 1900eko martxoaren 13an jaio zen Jurgi Tupou II.a erregearen eta Lavinia Veiongo erreginaren familian. Sālote Mafile'o Pilolevu birramonaren omenez jarri zioten izena. 1909ko abenduan Aucklandera (Zeelanda Berria) bidali zuten bost urteko hezkuntzan hasteko.
1917an, Viliami Tungī Mailefihirekin ezkondu zen. 18 urterekin ama izan zen lehen aldiz. Bere semeak hauek ziren:
* Siaosi Taufa'ahau Tupoulahi printzea (1918ko uztailaren 4a – 2006ko irailaren 10a), geroago Tāufaʻāhau Tupou IV.a erregea;
* Uiliami Tuku‘aho printzea (1919ko azaroaren 5a – 1936ko apirilaren 28a);
* Sione Ngū Manumataongo printzea (1922ko urtarrilaren 7a – 1999ko apirilaren 10a), geroago Fatafehi Tuʻipelehake.
Hiru haurdunaldi abortu naturaletan amaitu ziren.
Sālote erregina 1965eko abenduaren 16an hil zen Aucklandeko ospitalean, gaixotasun luze baten ondoren. Gorpua Tongara eraman zuten.

## Genealogia

Zuhaitz genealogikoa :
George Tupou V.a
Princess Sālote Mafile'o Pilolevu, Princess Royal of Tonga
Taufa'ahau Tupou IV.a
Fatafehi ʻAlaivahamamaʻo Tukuʻaho
Fatafehi Toutaitokotaha
Tupou VI.a
George Tupou II
Elisiva Fusipala Tauki'onetuku
Sālote Tupou III.a
Princess Mele Siuʻilikutapu of Tonga
Lavinia Veiongo Fotu
Fatafehi Tuʻipelehake
Princess 'Elisiva Fusipala Tauki'onetuku, Lady Vahaʻi
Prince Uiliami of Tonga
Prince Sione ʻUluvalu Ngū Takeivūlai, Prince Tukuʻaho :

## Erreferentziak

* ↑ (Ingelesez) Foussianes, Chloe. (2018). «Queen Elizabeth Just Honored Her Friend Queen Salote, Tonga's 6-Foot Queen Who Reigned for 48 Years» Town & Country.
* ↑ (Ingelesez) Wood-Ellem, Elizabeth. (1999). Queen Sālote of Tonga: The Story of an Era 1900-1965. Auckland: Auckland University Press, 1 or. ISBN 978-0-8248-2529-4..
* ↑ (Ingelesez) Wood-Ellem, Elizabeth. (1999). Queen Sālote of Tonga: The Story of an Era 1900-1965. Auckland: Auckland University Press, 8, 19 or. ISBN 978-0-8248-2529-4..
* 1 2 (Ingelesez) «Queen Salote Tupou (1900–1965)» Tepapa.
* ↑ (Ingelesez) Eustis, Nelson. (1997). The King of Tonga: A Biography. Adelaide: Hobby Investment, 101 or..
* ↑ (Ingelesez) Wood-Ellem, Elizabeth. (1999). Queen Sālote of Tonga: The Story of an Era 1900-1965. Auckland: Auckland University Press, 162 or. ISBN 978-0-8248-2529-4..

## Kanpo estekak

* Datuak: Q541570
* Multimedia: Sālote Tupou III of Tonga / Q541570
# Săbăoani

Săbăoani Errumaniako udalerri bat da, Neamț konderrian. 10.619 biztanle ditu, 31,5 kilometro koadroko azaleran banatuta.

## Herriak

Udalerrian honako herriak daude:
Săbăoani $^{(en)}$ Traian $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5052771
* Multimedia: Săbăoani commune, Neamț / Q5052771
# Tlalmanalco (udalerria)

Tlalmanalco Mexikoko udalerri bat da. Mexikoko estatuan kokatua dago. 2010ean 46.130 biztanle zituen 161,57 km²ko azaleran. Herriburua [[Tlalmanalco de Velázquez (Tlalmanalco)|Tlalmanalco de Velázquez]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q20204311
* Multimedia: Tlalmanalco Municipality / Q20204311
# Tlalnelhuayocan (udalerria)

Tlalnelhuayocan Mexikoko udalerri bat da. Veracruz de Ignacio de la Llave estatuan kokatua dago. 2010ean 16.311 biztanle zituen 36,61 km²ko azaleran. Herriburua [[Tlalnelhuayocan (Tlalnelhuayocan)|Tlalnelhuayocan]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3845093
* Multimedia: Tlalnelhuayocan Municipality / Q3845093
# Tlalixtaquilla de Maldonado (udalerria)

Tlalixtaquilla de Maldonado Mexikoko udalerri bat da. Guerrero estatuan kokatua dago. 2010ean 7.096 biztanle zituen 116,51 km²ko azaleran. Herriburua [[Tlalixtaquilla (Tlalixtaquilla de Maldonado)|Tlalixtaquilla]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q7810703
* Multimedia: Tlalixtaquilla de Maldonado Municipality / Q7810703
# Tlalnepantla (udalerria)

Tlalnepantla Mexikoko udalerri bat da. Morelos estatuan kokatua dago. 2010ean 6.636 biztanle zituen 109,62 km²ko azaleran. Herriburua [[Tlalnepantla (Tlalnepantla)|Tlalnepantla]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q20656314
* Multimedia: Tlalnepantla Municipality / Q20656314
# Tlalixtac de Cabrera (udalerria)

Tlalixtac de Cabrera Mexikoko udalerri bat da. Oaxaca estatuan kokatua dago. 2010ean 9.417 biztanle zituen 82,81 km²ko azaleran. Herriburua [[Tlalixtac de Cabrera (Tlalixtac de Cabrera)|Tlalixtac de Cabrera]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3845839
# Tlalocita

Tlalocita sulfato motako minerala da.

## Ezaugarriak

Tlalocita sulfato mineralaren formula kimikoa hau da: ${\ce {Cu10Zn6(Te6+O4)2(Te4+O3)(OH)25Cl * 27H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 1 da.

## Erreferentziak

* 1 2 (Ingelesez) «Tlalocite: Mineral information, data and localities.» www.mindat.org (Noiz kontsultatua: 12-05-2019).
# Tlalnepantla de Baz (udalerria)

Tlalnepantla de Baz Mexikoko udalerri bat da. Mexikoko estatuan kokatua dago. 2010ean 664.225 biztanle zituen 77,17 km²ko azaleran. Herriburua [[Tlalnepantla (Tlalnepantla de Baz)|Tlalnepantla]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q845307
* Multimedia: Tlalnepantla de Baz Municipality / Q845307
# Terceira uhartea

Terceira uhartea Azoreetako (Portugal) erdialdeko uhartea da: 403 km²-ko azalera du eta 2011n, 54.996 biztanle zituen. “Ilha Lilás” (Uharte moreak) ezizena ematen zaio eta uhartediko handienetako bat da.

## Kontzejuak

Bertako bi udalerri edo kontzejuak Angra do Heroísmo eta Praia da Vitória dira. Angra do Heroísmo Gizateriaren Ondare izendatu zuen UNESCOk 1983an.

## Geografia

Elkarrekin dauden lau sumendik osatzen dute uhartea, lauak ere Terceirako Rift egituraren inguruan kokatzen direnak. Honako hauek dira sumendiak:
* Cinco Picos: Sumendi zaharrena da, aktibitate handieneko garaia duela 370-380.000 urte izan zuen. Kraterra lur aberatsezko lautada bihurtu da.
* Guilherme Moniz: Duela 270.000 urte hasi zen lanean eta azken aktibitatea k.a. 44 urtean izan zuen. Punturik altuena 623 metrotan du.
* Pico Alto: Guilherme Moniz sumendiaren zati berriena da. Aktibitate handiena K.a. 9000-1000 urte artean izan zuen.
* Santa Barbara: Duela 29.000 urte hasi zuen aktibitatea eta oraindik ez da itzali. Uharteko punturik garaiena du, 1.023 metroan.
Kostaldetik urrunduz gero, Terceirako paisaia muinotsua basati mantendu da eta erreserba naturala izendatuta dago.

## Historia

2000 urteko hilobiak aurkitu dira; beraz, badirudi finkalekuak izan zirela, XV. mendean portugaldarrak iritsi aurretik. Angelino Dalorto-k Irlandatik mendebaldera zeuden "Bracile" uharteak marraztu zituen 1325an, hortik sortu zen mendebaldeko "Brasil" herri mitologikoaren kondaira, eta 1436ko mapa veneziar batean Brasil uhartea marrazturik dago. Aurkikuntza ofiziala, baina, Vicente de Lagos marinelak egin zuen 1445eko urtarrilaren 1ean eta Ilha de Jesus Cristo izena eman zion. Gerora, "Terceira" izena nagusitu da, Azoreetan aurkitu zen hirugarren uhartea izan baitzen.
Jácome de Bruges flandriarrak —Henrike Nabigatzailearen zerbitzuan zebilen— Herbehereetako nekazari, arrantzale eta merkatariak eraman zituen, Azore uharteak kolonizatzeko.
XVI. mendean Ekialdeko Indietarako geldiune garrantzitsua bihurtu zen eta kaia karabela eta galeoiez beteta egon ohi zen. Elizak, komentuak, jauregiak eta gotorleku militarrak eraiki ziren. Guimarãesko noblea zen Pero Anes do Canto (1480-1556) izan zen Terceira uharteko gotorlekuen agintaria eta Portugalgo koroak titulu heredagarria bihurtu zuen, Canto familia beraz hirurehun urtetan uharteko nagusia izan zen.
1980ko urtarrilaren 1ean lurrikara izan zen eta Angra do Heroísmok kalte handiak jasan zituen. Herria lau urteren buruan berriztu zuten eta 1983an UNESCOk Gizateriaren Ondare izendatu zuen.

## Iruditegia

* Angra do Heroísmo Brasil mendiaren oinean.
* Angra do Heroísmoko kaia.
* Praia da Vitoria.
* Pico Alto sumendia.

## Kanpo estekak

* Datuak: Q215074
* Multimedia: Terceira (Azores) / Q215074
# Teratoscincus

Teratoscincus Sphaerodactylidae familiako narrasti genero bat da. Asian aurki daitezke.

## Espezieak

* Teratoscincus bedriagai Nikolsky, 1900
* Teratoscincus microlepis Nikolsky, 1900
* Teratoscincus przewalskii Strauch, 1887
* Teratoscincus roborowskii Bedriaga, 1906
* Teratoscincus scincus (Schlegel, 1858)
* Teratoscincus toksunicus Wang, 1989

## Kanpo estekak

* Datuak: Q264983
* Multimedia: Teratoscincus / Q264983
* Espezieak: Teratoscincus
# Terbio

Terbioa elementu kimiko bat da, Tb ikurra eta 65 zenbaki atomikoa dituena.

## Ezaugarri nagusiak

Terbioa lur arraro metaliko zuri zilarkara da. Xaflakorra, harikorra eta labana batekin mozteko bezain biguna da. Aski egonkorra da airearekin kontaktuan, eta bi alotropo kristalino dauzka.
Terbio (III) katioia fluoreszente distiratsua da. Limoi hori koloreko argia igortzen du, espektro-lerro berde sendoa eta laranja eta gorriaren espektroko beste lerro batzuen arteko konbinazioaren ondorioz. Fluorita mineralaren itriofluorita aldaerak terbioari zor dio bere fluoreszentzia.

## Kanpo estekak

* Datuak: Q1838
* Multimedia: Terbium / Q1838
# Terbutalina

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Terbutalina (Frantzian "Bricanyl" eta Espainian "Terbasmin") eragin laburreko bronkozabaltzailea da, beta2-agonista adrenergikoen familiakoa.
Indikazio nagusiak arnas gaixotasun butxatzaileak ditu, asma eta BGBK alegia. Oso sendagai erabilia da, inhalagailu moduan (hauts lehorrarena, "Turbuhaler" sistemakoa) hartzen dena.
Albo-ondorio ohikoen artean ikara, urduritasuna eta takikardia ditu, baina familia berekoa den Salbutamolek baino gutxiago normalean.

## Estereokimika

Terbutaleno esterokentroa dauka eta bi enantiomero ditu. Hau racemate da, hau da, 1: 1 nahasketa (R) - eta (S) - forma:
Terbutaline enantiomeroak :
| CAS-Nummer: 37394-31-3 | CAS-Nummer: 90877-48-8 |

## Erreferentziak

* ↑ F. v. Bruchhausen, G. Dannhardt, S. Ebel, A. W. Frahm, E. Hackenthal, U. Holzgrabe (Hrsg.): Hagers Handbuch der Pharmazeutischen Praxis: Band 9: Stoffe P-Z, Springer Verlag, Berlin, Aufl. 5, 2014, S. 804, ISBN 978-3-642-63389-8.

## Kanpo estekak

* Datuak: Q424340
* Multimedia: Terbutaline / Q424340
# Trarego Viggiona

Trarego Viggiona Italiako udalerri bat da. Verbano-Cusio-Ossolako probintzian kokatuta dago, Piemonte eskualdean. 391 biztanle ditu, 18,9 kilometro koadroko azaleran banatuta.

## Mugakideak

Trarego Viggionak honako udalerri hauekin egiten du muga:
Aurano Cannobio Valle Cannobina $^{(en)}$ Oggebbio Cannero Riviera

## Kanpo estekak

* Datuak: Q23704
* Multimedia: Trarego Viggiona / Q23704
# Trapuketari

Trapuketaria, piltzarketaria edo traperoa gai berziklagarriak jaso egiten zituen behinolako lanbidea da. Herriz herri eta baserriz baserri, astoz eta gurdiz, denetariko gaiak erosteari ekiten zioten antzina, ondoren transformazio industriako enpresei saltzeko:
* paper, kartoi eta trapu zaharrak,
* espartinak
* larru-industriarako untxien larruak,
* kola, superfosfatoak, fosforoak, gelatinak egiteko hezurrak,
* burdina eta bestelako metalak,
* beirak.

## Ikus, gainera

* Trapu
* Zaborren berreskurapen informala

## Kanpo estekak

* Datuak: Q1674312
* Multimedia: Rag-and-bone men / Q1674312
# Traquair

Traquair, Eskoziako gaeleraz: Cille Bhrìghde, Eskoziako herri txiki eta parrokia zibil bat da, Scottish Borders eremu administratiboan.

## Kanpo estekak

* Datuak: Q7835684
* Multimedia: Traquair / Q7835684
# Trasadingen

Trasadingen Suitzako udalerria da. Schaffhausen kantonamenduan dago, Schaffhausen kantonamendua barrutian. 2014an 584 biztanle zituen 4,14 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66977
* Multimedia: Trasadingen / Q66977
Eggingen
# Trappeto

Trappeto Italiako udalerri bat da. Palermoko probintzian kokatuta dago, Sizilia eskualdean. 3.058 biztanle ditu, 4,19 kilometro koadroko azaleran banatuta.

## Mugakideak

Trappetok honako udalerri hauekin egiten du muga:
Balestrate Partinico Terrasini

## Kanpo estekak

* Datuak: Q491434
* Multimedia: Trappeto / Q491434
# Trappstadt

Trappstadt Alemaniako udalerria da. Bavariako estatuan dago, [[Rhön-Grabfeld (barrutia)|Rhön-Grabfeld]] barrutian. 2014an 1.014 biztanle zituen 25,8 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q558891
* Multimedia: Trappstadt / Q558891
# Trapu zaharrak

Trapu zaharrak edota Alegiako traperoari Jose Maria Iparragirrek Tolosaldeko Alegia udalerriko Ramon Batista trapu-saltzaileari eskainitako bertsoak dira.

## Hitzak

| Egunez trapu biltzen gabean dantzan lehertzen beti umore onean degu pasatzen, eta goizean goiz kalean irten da lo goxoan daudenak esnatzen dira. Trapuak! Trapu zaharrak! Atera atera, trapuak saltzera nik erosten ditut modu onean arditian prakak kuartuan albarkak ta burni zaharrak txanponean | Erosten ditut trapuak praka zahar urratuak gona gorri zaharrak eta atorratxuak. Jo zak zurrumuzki atabak soinu dantzan egiteko beti erana. Eltze elbarriturik pertza zulorik duenik arran parrillik edo trebera zaharrik. Inork saltzeko badauka librako txanponean Ramon Batistak erosten ditu. |

## Historia

1856. urte inguruan koka daiteke kantu hau. Ezkondu aurretik, garai horretan Jose Maria Iparragirre kantaria Alegiara etortzen zen Anjela Kerejeta bere andregaia bisitatzera. Bere gitarra aldean zuela ibiltzen zen beti, eta Alegiara etortzen zenean ere bere gitarra atera eta kantari hasten omen zen. Angel Oiarzabalek Alegiako herriari buruz 1987an kaleratutako liburuan aipatzen du Iparragirrek honako kanta ezagun hau egin eta Anjelari kantatzen ziola Alegiako kaleetan: Anjela nerea! Gazte zerala diozu, gaztea eta ederra zera zu.
Bazen garai hartan Alegian paper-fabrika, 1803an papera egiten hasi zena; eta bazen baita ere lanbide edo ofizio bat, gaur egun desagertuta dagoena, trapero edo trapu-saltzailearena. Era guztietako trasteak, gauzak eta trapuak erosi eta saldu egiten zituen traperoak. Sasoi hartan bazen Alegian ofizio hori zuen pertsona bat: Ramon Batista. Joxe Mari Iparragirre haren oso lagun egin zen, eta gaur egun hain herrikoia den Alegiako traperoari abestia egin eta eskaini zion berari.
Ramon Batista hau goizean goiz hasten omen zen builaka, alegitarrak esnaraziz, trapu eske: “Trapero!”. Asto baten laguntzaz ibiltzen omen zen Ramon Batista bere zereginak betetzen. Bere astoa deitu eta honako bertso hauek kantatzen omen zizkion, mingaina goiko ahosabaian jarrita eta soinu berezi bat ateraz:
Izik arri, arri, ibilli ez gaiten larri tripatikan plako eta ankatik elbarri. Nire astoak badauka pekorra ugari.

## Abestia entzungai

* "Trapu Zaharrak" abestia entzungai

## Bitxikeriak

Patxi Andion zein Gontzal Mendibil abeslariek bere garaian oso ezagunak izan ziren abesti honen bertsio bana plazaratu zituzten.

## Kanpo estekak

* Xabier Lete kantautorearen Trapu Zaharrak abestia MP3a entzungai
* Alegitar ezagunak eta trapu zaharrak
* Datuak: Q12268160
* Jatorrizko testuak: Trapu zaharrak
# Trasacco

Trasacco Italiako udalerri bat da. L'Aquilako probintzian kokatuta dago, Abruzzo eskualdean. 5.808 biztanle ditu, 51,4 kilometro koadroko azaleran banatuta.

## Mugakideak

Trasaccok honako udalerri hauekin egiten du muga:
Avezzano Celano Civita d'Antino Luco dei Marsi Ortucchio Pescina San Benedetto dei Marsi Collelongo

## Kanpo estekak

* Datuak: Q50165
* Multimedia: Trasacco / Q50165
# Tatiana Zelentsova

Tatiana Petrovna Zelentsova (errusieraz: Татьяна Петровна Зеленцова; Novorossisk, Sobietar Errepublika Sozialisten Batasuna, 1948ko abuztuaren 5a) sobietar hesi lasterkari ohia da. Bere kirol-ibilbidean munduko bi errekor ezarri zituen emakumezkoen 400 metroko hesi lasterketetan. 1978ko Europako Atletismo Txapelketan urrezko domina irabazi zuen.

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .

## Kanpo estekak

* Datuak: Q530689
* Multimedia: Tatyana Zelentsova / Q530689
# Tatin tarta

Tatin tarta, Frantziako gozogintza klasikoko sagar tarta ezaguna bihurtu da. Labean karamelizatutako sagar ugari duena, hostore eta banilla dira bere berezitasun batzuk.
Tarte Tatin frantsezes Hotel Tatin sortua da Lamotte-Breuvron Frantzian 1889. urtean. Hotel honen nagusiak ziren Stéphanie Tatin (1838–1917) y Caroline Tatin (1847–1911) nahi gabe sortu omen zuten.

## Tatin tartaren errezeta
### Osagaiak

* Gurina: 80 g.
* Azukrea:160 g.
* Banilla: 1.
* Sagarra: 3 kg.
* Limoi zukua: 1.
* Hostore azkarra: 250 g.

### Prestaketa

* Labea 140Cº-tan piztu
* Pastela egiteko 8 lagunentzako molde batean azukrea, gurina, banilla eta limoi zukua jarri. Sartu labera 3 minutuz.
* Sagarrak zuritu, bihotza kendu eta erdibanatu. Moldea sagar erdibanatuak zutik jarriz estali. Labean ordubete eduki.
* Labetik atera eta gainetik hostoreaz estali ondoren, labera sartu, kasu honetan 180C-tan. 30 minutuz egosi hostorea.
* Labetik atera eta epela dagoenean baina hoztu aurretik moldetik atera kontu handiarekin.

### Aholkuak

* Kontuan izan moldetik ateratzeko garaian pastelak epel egon behar duela. Beroan ateratzen badugu, sagarrak zabaldu egingo dira.
* Moldea sagarrez ongi estali beharra dago, indar eginez azken sagar erdia sartzeko.

## Kanpo estekak

* Datuak: Q1147946
* Multimedia: Tarte Tatin / Q1147946
# Tatjana Ždanoka

Tatiana Arkadievna Zhdanok (errusieraz: Татья́на Арка́дьевна Ждано́к, letonieraz: Tatjana Ždanoka; Riga, 1950eko maiatzaren 8a) letoniar politikari eta Europako Parlamentuko legebiltzarkidea da. Letoniako Errusiar Batasuna alderdiko ordezkaria da eta Berdeak–Europako Aliantza Askea taldean du eserlekua.
Ždanoka 1980ko hamarkadan sartu zen politikan, hasieran Herri Fronte kide bezala. Ondoren, Interfronteko buruzagietako bat bihurtu zen, Letoniaren independentziaren eta merkatua azkar erreformatzearen aurka zegoen frontea.
Ikasketaz, matematikaria da. Letoniako Unibertsitatean egon zen irakasle eta 1992an doktoretza lortu zuen.
* Datuak: Q433055
* Multimedia: Tatjana Ždanoka / Q433055
# Tatiana Yarosh

Tatiana Yarosh (Kirovogrado, Ukrainako Errepublika Sozialista Sobietarra, 1981eko irailaren 1a) Ukrainako gimnasta artistikoa da. 1999ko munduko brontzezko domina eskuratu zuen taldekako lehiaketan.

## 1999

Tianjingo 1999ko Munduko Txapelketan, brontzezko domina eskuratu zuen taldekako lehiaketan, Errumania eta Errusiaren atzetik. Taldekideak Olga Teslenko, Inga Shkarupa, Viktoria Karpenko, Olga Roschupkina eta Nataliya Horodny izan ziren.

## Erreferentziak

* ↑ Ficha. .

## Kanpo estekak

* Datuak: Q42347293
# Tating

Tating Alemaniako udalerria da. Schleswig-Holstein estatuan dago, [[Nordfriesland (barrutia)|Nordfriesland]] barrutian. 2014an 920 biztanle zituen 29,49 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q27313
* Multimedia: Tating / Q27313
# Tatjana Mihhailova-Saar

Tatjana Mihhailova-Saar, ezagunagoa Tanja abeslari-goitizenaz, (Kaliningrad, Errusia, 1983ko ekainaren 19a) estoniar abeslari eta aktorea da. 2014an Estoniaren izenean lehiatu zen 2014ko Eurovision Abesti Lehiaketan Amazing izeneko abestiari ahotsa jarriz.

## Diskografia
### Diskoak

* Jz Belle (2004)
* Teemant (2006)
* Gemini (2012)
* Amazing EP (2014)
* Elan Päev Korraga (2015)
* Datuak: Q7688162
* Multimedia: Tatjana Mihhailova-Saar / Q7688162
# Tatjana Smith

Tatjana Smith, jaiotzez Tatjana Schoenmaker (Johannesburg, Hegoafrika, 1997ko uztailaren 9a) igerilari hegoafrikarra da, bular-igeriketan espezialista.

## Olonpiar Jokoak

2020ko Udako Olinpiar Jokoetan, Tokio 2020an (Tokio), 100 metro bular erako proban, zilarrezko domina eskuratu zuen Lydia Jacoby-ren (urrezko domina) atzetik eta Lilly King-en (brontzezkoa) aurretik (biak estatubatuarrak), sailkatu zen. 200 metro bular erako proban, berriz, urrezko domina irabazi, eta Munduko Errekorra (ME) ezarri zuen 2:18,95 denborarekin, Lilly King (zilarrezko domina) eta Annie Lazor (brontzezkoa) estatubatuarren gainetik sailkatu zen.
2024ko Udako Olinpiar Jokoetan, Parisen, Tokioko emaitzen alderantzizkoa lortu zuen, urrezko domina 100 metrotan eta zilarrezkoa 200 metrotan.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | 200 metro bular-proba (ME), emakumezkoa |
| 2020 | Tokio Japonia | 02 ! | 100 metro bular-proba, emakumezkoa |
| 2024 | Paris Frantzia | 01 ! | 100 metro bular-proba emakumezkoa |
| 2024 | Paris Frantzia | 02 ! | 200 metro bular-proba emakumezkoa |

## Erreferentziak

* ↑ (Ingelesez) «Tatjana Schoenmaker - Player Profile - Swimming» Eurosport UK (Noiz kontsultatua: 2021-07-30).
* ↑ Alzuru, Jone Bastida. «Urrea eta munduko errekorra lortu du Schoenmakerrek» Berria (Noiz kontsultatua: 2021-07-30).
* ↑ Igeriketa Emaitzak 2020 olympedia.org (Ingelesez)
* ↑ Igeriketa. Emaitzak 2020 olympedia.org (Ingelesez)

## Kanpo estekak

* Datuak: Q51629163
# Tirschenreuth

Tirschenreuth Alemaniako hiri-udalerri bat da, Bavaria estatuan. Azken zentsuaren arabera 8.655 biztanle zituen, 103,95 kilometro koadroko azaleran.

## Kanpo estekak

* Datuak: Q205436
* Multimedia: Tirschenreuth / Q205436
# Tirotropina

Tirotropina, TSH edo tiroidearen hormona estimulatzailea hormona peptidikoa da, adenohipofisiak jariatzen duena. Hormona tropikoa da, eta tiroidea estimulatzen du tiroxina eta triiodotironina aska ditzan. Era berean, hipotalamoak tirotropinaren maila erregulatzen du jariatzen duen beste hormona baten bidez: TRH edo tirotropinaren hormona askatzailea.
Hipertiroidismo eta hipotiroidismoa antzemateko TSHaren odol-mailak aztertu ohi dira gaixoen odolean. Hormona honen maila normalak 0,4 eta 4 mIU/mL artean daude.

## Erreferentziak

* ↑ Arin Lakidain, Rosa Maria; Diaz Ereño, Elena. Fisiologia Medikoa ikasteko gida. Euskararen Arloko Errektoreordetzaren sare argitalpena, EHU, ikasmaterialak.ehu.eus (Noiz kontsultatua: 2020-4-12).

## Kanpo estekak

* Datuak: Q211544
* Multimedia: Thyroid-stimulating hormone / Q211544